Furqat Esonboyev. Furqat Erkinovich Esonboyev (12-fevral 1961-yil, Boʻka tumani, Toshkent viloyati) – Oʻzbekistonlik sobiq futbolchi va murabbiy. Futbolchilik davrida „Paxtakor“, Soʻgʻdiyona", „Andijon“ va „MHSK“ jamoalarida oʻynagan. Futboldagi faoliyati. Futboldagi dastblabki bilimlarini Toshkentdagi G.Titov nomidagi RUOR da taʼlim olgan. Professional faoliyatini 1979-yilda „Paxtakor“ jamoasi oʻrinbosarlar tarkibida boshladi. 1980-yilgi mavsumda Jizzaxning „Yoshlik“ (hozirda „Soʻgʻdiyona“ nomi bilan ataladi) jamoasiga oʻtdi. Esonboyev Jizzaxliklar safida bir necha mavsum toʻp surdi va jamoa tarixidagi eng yaxshi hujumchi hisoblanadi. Turli yillarda Yangiyer, Start, Kosonsoy, Sohibkor, Andijon, Kimyogar, MHSK va Metallurg jamoalarida toʻp tepgan. Namanganning „Kosonsoy“ va Olmaliqning" Kimyogar" jamoalarida SSSR ikkinchi ligasida toʻpurarlar safidan oʻrin olgan. Oʻzbekiston mustaqillikka erishgach ilk bor oʻtkazilayotgan Oliy ligada (hozirda Oʻzbekiston Superligasi) ham toʻpurarlik mahoratini namoyish etishda davom etdi. 1992-yilgi Oliy liganing dastblabki mavsumida birinchi boʻlib, „Andijon“ jamoasi safida „Shahrixon“ jamoasiga qarshi oʻyinda 5 ta gol muallifi boʻlgan. Esonboyev futbolchilik faoliyatini 1998-yil Bekobodning „Metallurg“ jamoasi safida yakunlagan. Murabbiylik faoliyati. 1999-yilgi mavsumda murabbiylik faoliyatida boshladi va „Soʻgʻdiyona“ jamoasi murabbiylar shatabida ishladi. 2007—2008-yilgi masvumda Jizzaxliklar jamoasini Oʻzbekiston Pro ligasidan Oʻzbekiston Superligasiga chiqishida katta ishni bajardi. 2014-yilgi mavsumda Toshkentnng „Oqtepa“ jamoasida bosh murabbiy boʻlib ishlagan. Shaxsiy hayot. Furqat Esonboyevning oʻgli Shahboz Erkinov ham futbolchi.